Regina Tamulaitienė

Regina Tamulaitienė (g. 1948 m. rugsėjo 28 d. Akmenėje) – Lietuvos pedagogė, istorikė. Vienintelė moteris mokslininkė, tyrinėjanti šalies sporto istoriją.

 Biografija 
Baigė Vilniaus pedagoginį institutą. 1983 m. humanitarinių mokslų daktarė. Disertacija: „Lietuvos KP veikla vystant kūno kultūrą ir sportą respublikoje 1944-1959 m.“

Trumpai dirbo Šiaulių alaus darykloje „Gubernija“. Nuo 1973 m. Šiaulių pedagoginio instituto (nuo 1996 m. Šiaulių universitetas) dėstytoja. Nuo 1999 m. Šiaulių universiteto Istorijos katedros docentė. Regina Tamulaitienė. Šiaulių Povilo Višinskio viešoji biblioteka

 Mokslinė veikla 
XX a. Lietuvos sporto istorija, Istorijos didaktika. Dėstomi dalykai: Kultūros istorija, Sportas – verslas ir politika, Istorijos didaktika, Vokietijos istorija, Geografijos istorija, Antikomunistinės revoliucijos Vidurio ir Rytų Europoje.Regina Tamulaitienė. Šiaulių Universiteto Humanitarinis fakultetas 

 Bibliografija 
 Lietuvos kūno kultūros ir sporto istorija. Vilnius, Margi raštai, 1996, ISBN 9986-09-122-5:
 Sportas Šiauliuose nepriklausomos Lietuvos laikotarpiu (1918–1940 m.), P. 9-39.
 Kūno kultūra ir sportas Šiauliuose pirmosios sovietinės ir hitlerinės okupacijų sąlygomis, P. 39-55.
 Kūno kultūros ir sporto raida Šiauliuose 1944–1960 m., P. 55-104.
 Kūno kultūra ir sportas pirmosios sovietinės ir nacių okupacijų sąlygomis, P. 94-110.
 Kūno kultūra ir sportas pirmuoju pokario laikotarpiu (1945–1959), P. 111–142, ir kt.
 Lietuvos slidinėjimo istorinė apžvalga, Vilnius: Lietuvos sporto informacijos centras, 1998 m., ISBN 9986-574-26-9.
 Šiaulių sportas, su kitais, 1998 m.
 Antikos kultūros bruožai. Bendraautorė Valentina Šimkuvienė. Lucilijus, 2004 m.
 Šiaulių universiteto humanitarai per penkias dešimtis metų, su kitais, 2006 m.
 Sportas Šiaulių universitete (1948–2008 m.), monografija, bendraautoris Stanislovas Norkus. – Šiauliai: Šiaulių universiteto leidykla, 2008 m. ISBN 978-9986-38-892-0;

 Šaltiniai 

Kategorija:Lietuvos sporto pedagogai
Kategorija:Lietuvos sporto istorikai